## El Consell valida la contractació d’emergència d’equipament escolar per a centres docents afectats per la riuada

*** L’import d’esta actuació ascendix a 382.794,89 euros**

El Consell ha pres nota de la contractació d’emergència del subministrament d’equipament escolar de material didàctic i esportiu per a centres docents dependents de la Conselleria d’Educació, Cultura, Universitats i Ocupació afectats per la riuada del passat 29 d’octubre.

L’import d’esta actuació, amb un termini d’execució de tres mesos, ascendix a 382.794,89 euros, que es finançarà amb càrrec a l’anualitat de 2025.

Estes contractacions, adjudicades a 10 empreses, tenen per objecte la reposició dels equipaments necessaris perquè l’alumnat reprenga la normalitat en la seua activitat acadèmica.

Els centres destinataris de l’equipament estan situats en les localitats d’Alaquàs, Albal, Alcàsser, Aldaia, Alfafar, Algemesí, Benetússer, Benicarló, Catarroja, Cheste, Chiva, l’Alcúdia, Massanassa, Millares, Paiporta, Picanya, Sedaví, Xirivella, així com València i la seua pedania Forn d’Alcedo.

Fecha: 21/01/2025